На основу члана 100. став 3. Закона о заштити животне средине (''Службени гласник РС'', бр. 135/04, 36/09 – др. закон, 72/09 – и др. закон, 43/2011 одлука УС и 14/2016) и члана 43. Статута општине Љиг (''Службени гласник општине Љиг '', бр. 7/08 и 10/08), Одељење за финансије Општинске управе општине Љиг предлаже :

**ПРОГРАМ**

**КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ ЗА ТЕРИТОРИЈУ ОПШТИНЕ ЉИГ ЗА 2017. ГОДИНУ**

**I**

Програмом коришћења средстава буџетског фонда за заштиту животне средине за територију општине Љиг за 2017. године, утврђују се планирани приходи и намена коришћења средстава овог фонда за реализацију започетих и реализацију нових приоритетних проблема заштите животне средине, уз стварање услова за решавање и других проблема у наредном периоду, а све у складу са законима у области заштите животне средине и другим посебним законима.

Планирани приход у буџету општине Љиг за 2017. годину – средства фонда за заштиту животне средине опредељена су у укупном износу од 7.000.000,00 динара и остварују се из следећих извора:

- Средства од накнаде за заштиту и унапређење животне средине која се наплаћује по Одлуци о накнади за заштиту и унапређење животне средине општине Љиг („Службени гласник општине Љиг“ бр. 2/2010) у износу од 5.000.000,00 и

- пренета средства Буџетског фонда за заштиту животне средине из 2016. године у износу од 2.000.000,00.

Планирана финансијска средства буџетског Фонда из овог програма користиће се за финансирање следећих пројеката и активности:

|  |  |  |
| --- | --- | --- |
| Редни  број | Намена  Активност / пројекат | Планирани износ  (динара) |
| 1. | Праћење квалитета ваздуха, праћење нивоа буке у животној средини и повремена циљана мерења индикатора животне средине, према потреби | 100.000,00 |
| 2. | Уклањање дивљих депонија | 900.000,00 |
| 3. | Набавка опреме за организовано сакупљање раздвојеног комуналног отпада - набавка и уградња стубних металних канти, набавка мрежастих контејнера за ПЕТ амбалажу и контејнера за комунални отпад | 2.000.000,00 |
| 4. | Набавка садница за озелењавање и уређење јавних површина у насељу Љиг, Белановица и на излетишту Рајац | 100.000.00 |
| 5. | Учешће у инвестицији капиталног пројекта - Изградња регионалног центра за управљање отпадом „Каленић“ | 1.500.000,00 |
| 6. | Наставак реконструкције водоводне мреже са заменом азбестног цевовода | 900.000,00 |
| 7. | Чишћење канала и корита водотокова другог реда од отпада и наплавина на територији општине Љиг | 50.000,00 |
| 8. | Чишћење канала који служе за прихват атмосферских вода на територији општине Љиг | 50.000,00 |
| 9. | Програми информисања јавности о стању и квалитету животне средине | 50.000,00 |
| 10. | Активности на сузбијању амброзије у урбаном делу општине | 50.000,00 |
| 11. | Сузбијање комараца на територији општине Љиг | 400.000,00 |
| 12. | Реконструкција котларнице-спајање цевовода у циљу формирања централне котларнице (израда пројектне документације | 900.000,00 |

У складу са чланом 61 став 8. Закона о буџетском систему („Сл. гласник РС“ бр. 54/09, 73/10, 101/10,101/11, 93/12, 62/13, 63/13) може се извршити преусмеравање средстава унутар Програма у износу од 10% вредности апропријације чија се средства умањују.

Извештај о утрошку средстрава буџетског фонда у складу са чланом 100. став 4. Закона о заштити животне средине ( „Сл. гласник РС“ бр. 135/04, 36/09 и 72/09-др. закон, и 72/09 – др. закон, 43/11 – одлука УС), биће достављен Министарству пољопривреде и заштите животне средине Републике Србије, најкасније до 31. марта текуће године за претходну.

Овај Програм ће бити објављен у „Службеном гласнику општине Љиг“

**СКУПШТИНА ОПШТИНЕ ЉИГ**

**01- Бр**

**Председник**

**Горан Миловановић**

**О б р а з л о ж е њ е**

Правни основ за доношење Програма коришћења средстава буџетског Фонда за заштиту животне средине општине Љиг за 2017.годину садржан је у члану 100.став 4. Закона о заштити животне средине („Сл.гласник Републике Србије “ бр.135/04, 36/09-др. закон, и 72/09 – др. закон, 43/11 – одлука УС).

Наведени члан прописује да се средства буџетског Фонда користе на основу утврђеног Програма коришћења средстава буџетског Фонда који доноси Скупштина општине, по претходно прибављеној сагласности Министарства.

Сагласност Министарства на предложени програм је прибављена, а сам Програм произилази из:

- предлога пројеката општинских служби, установа и јавних предузећа;

- сталних и стандардних програма дефинисаних у ЛЕАП-у (едукација, информисање и сл.)

- законских обавеза које општина Љиг мора да испуни у наредном периоду;

Сви пројекти наведени у Програму, као и очекивани будући пројекти засновани су на Локалном Еколошком Акционом Плану (ЛЕАП-у) општине Љиг и Плану управљања отпадом општине Љиг 2011 - 2020. који су усаглашени са Стратегијом одрживог развоја Републике Србије, Националним Програмом за заштиту животне средине, Националном Стратегијом управљања отпадом и другим релевантним Стратегијама, програмима и плановима.

Средства за реализацију Програма предвиђена су Одлуком о Буџету општине Љиг за 2017.годину, а извештај о коришћењу средстава овог фонда се доставља Министарству сваке године за претходну.

Имајући у виду горе наведено, предлажемо Скупштини општине Љиг да донесе Програм буџетског Фонда за заштиту животне средине општине Љиг за 2017.годину као у приложеном тексту.